Vakok és Gyengénlátók Közép-Magyarországi Regionális Egyesülete

A Duna Szimfonikusok "Állati Jó Hangverseny" című koncertje
2024-10-02 10:00 - 12:00 (Europe/Budapest) | 1102. Budapest, Fűzér utca 32., kert
A résztvevők meghallgathatják a méltán népszerű zenekar állatokról szóló előadását.

Fehér bot nap IV. kerület
2024-10-02 15:00 - 17:00 | Újpesti Kulturális Központ Ifjúsági Ház (1042 Budapest, István ú. 17-19.)

Újra nyit a Kispesti Klub!
2024-10-03 15:00 - 17:00 | Kispesti Kaszinó (1191 Budapest Fő u. 42.)
Hosszú kihagyás után újra indulnak személyes klubjaink Kispesten. Klubmegnyitó a Kispesti Kaszinóban.

Fehér bot napi ünnepség
2024-10-04 14:00 - 18:00 | IX. kerület, Unicum Ház (1095 Budapest, Dandár ú. 1.)
Idén különleges helyszínen az Unicum házban tartja a IX.-ik kerület a fehér bot napi ünnepségét.

Séta a város peremén: a Caprera-forrástól a Csobaj-bányáig
2024-10-07 11:00 - 14:00 | Budapest XVI. kerülete, Cinkota
Beköszöntött az ősz: a színesedő lombok, csípős hajnalok, fényes vadgesztenyék ideje. Szelídebben süt már a nap, a szelek viszont még nem metszően hidegek – soha jobb időszakot egy kellemes természetsétára! Különösen akkor, ha nem kell órákat utazni megszokott környezetünktől érte… hogy ilyen csodahelyek a fővárosban nem nagyon vannak? Dehogynem! Tarts velünk, és – amennyiben az aznapi időjárás megengedi – olyan vadregényes helyre juthatsz el alig pár lépésre a cinkotai HÉV-megállótól, amilyet nem vártál volna Budapest beépített környezetében!
Kirándulásunkon a Kertvárosi Időutazó, Benedek Ágnes kalauzol minket a Caprera-forrástól a Csobaj-bányáig; és akik velünk tartottak a tavaszi mátyásföldi sétán, már pontosan tudják, hogy személye garantálja az izgalmas sztorikat és tartalmas közös időtöltést! A XVI. kerület három legjelentősebb vízfolyása közé tartozó, mintegy 2 km hosszúságú Caprera-patak pedig egyike Budapest legtisztább vízfolyásainak, melyhez igazán érdemes ellátogatni. Teljes szakaszán megfigyelhetők indikátorfajok, partját végig gazdag növényzet szegélyezi. Több védett állatfajjal is találkozhatunk a rovaroktól az énekesmadarakig. Míg felsétálunk a forrásig, rácsodálkozhatunk az enyészet parkjává vált Cinkotai Strandfürdőre; valaha a főváros harmadik legnagyobb strandja volt (az összes víz felületét tekintve), ám mára szinte a medencét sem találni a belőle kinőtt fáktól… bizony, ha az ember többé nem művel egy területet, a természet pillanatok alatt visszaveszi a hatalmat!
Ellátogatunk a külszíni Csobaj-bányához is, ahol egy hatalmas tó található: két évtizede, a sóderbányászat befejeztével a környékbeliek kedvelt fürdőhelye volt. Itt is megtelepült az élővilág: fülelhetünk, milyen madarak hangját halljuk.
Csatlakozz hozzánk, hogy közösen merülhessünk meg az őszi természetben, amíg az időjárás megengedi! Túránk – melynek végén ugyanoda érkezünk, ahonnan elindultunk – 5 kilométeres könnyű természetséta a város peremén, sík terepen, nagyrészt földúton, mely helyenként sáros lehet. Lapos, zárt cipő ajánlott! Időtartama kb. 3 óra; mosdó-lehetőség ezalatt legfeljebb a bokor alja lesz (illetve a belváros felől érkezőknek az Örs vezér téri Sugárban). Szendvicset, üdítőt hozz magaddal, ha szükségét érzed!
A programra előzetes bejelentkezés szükséges elérhetőségeinken legkésőbb 2024. október 4. 12:00-ig! Esős idő esetén a mátyásföldi Villanegyedben sétálunk; természetesen teljesen más útvonalon, mint tavasszal, és épületekbe is bemehetünk körbenézni. Az időjárás okozta esetleges programváltozásokkal kapcsolatos információkat Facebook-eseményünkben tesszük majd közzé.
A csoport maximális létszáma 20 fő, melyet a jelentkezések sorrendjében fogunk feltölteni. Vakvezető kutya természetesen hozható.
Kísérőt sajnos csak igen korlátozott mértékben tudunk biztosítani, ezirányú igényeiteket mindenképp jelezzétek, vagy gondoskodjatok saját segítőről. Megértéseteket köszönjük!
Találkozó: 10:30-10:40 között az Örs vezér terén a HÉV-végállomáson (a HÉV 10.48-kor indul!)
Programunk Budapest Főváros XVI. kerületi Önkormányzata támogatásával valósul meg.
Várunk szeretettel!

Fehér bot nap XI. kerület
2024-10-07 11:30 - 13:30 | Gazdagréti Közösségi Ház (1118Budapest, Törökugrató utca 9.)

Fehér bot napi ünnepség
2024-10-07 11:30 - 14:30 | Gazdagréti Közösségi Ház 1118 Budapest, Törökugrató utca 9
Sok szeretettel hívok mindenkit 2024. október 7-én 11ó30p–14ó30p-ig. tartandó Fehér bot napi ünnepségünkre.

Egy parasportoló élménybeszámolója Párizsból
2024-10-07 14:00 - 16:30 | Rákoshegyi Közösségi Ház Kép u. 7-9
Szereted az olimpiát? Ha igen, akkor tarts velünk és hallgasd meg Mittnacht József parasportoló élménybeszámolóját, aki képeket is fog mutatni Párizsból.

Fehér bot napi ünnepség
2024-10-09 14:00 - 16:00 | Zuglói Civil Ház, Csertő Park 12., Budapest, 1142
A „Közösség Lámpásai” Zuglói Látássérültek Klubja meghívja Önt a 2024. október 9-én megrendezésre kerülő Fehér bot napi ünnepségére. A világon mindenhol október 15-e a látássérültek napja, melyet egyesületünk is minden évben hagyományosan megünnepel.
Megnyitó: Fodor Ágnes a VGYKE elnöke
Köszöntő: Rózsa András Zugló Polgármestere
Fellépő vendégeink:
• A Zuglói Arany János Általános Iskola és Alapfokú Művészeti Iskola Néptánc csoportja,
• A Vakok Iskolájának tanulói vers és ének, kísérő tanár: Balázs Levente,
• Berta Edina a Tollforgató fuvolista

Fehérbot napi Ünnepség Pesterzsébeten
2024-10-10 14:00 - 16:00 | Csili Művelődési Központ (1201 Budapest Baross utca 55.) Vízvári terem
Immár második alkalommal kerül megrendezésre a pesterzsébeti Lámpás Klub által szervezett Fehérbot napi Ünnepség Pesterzsébeten.
Ebben az évben is rendkívüli kis fellépők emelik az ünnepség fényét, akik a Vakok Iskolájából látogatnak el hozzánk és adják elő produkciójukat.
A program zárásaként egy kis megvendégeléssel készülünk a jelenlévőknek.
A Rendezvény időpontja: 2024. október 10. 14:00
Helyszíne: Csili Művelődési Központ “B” épület Vízvári terem
1201 Budapest Baross utca 55.
A programon való részvétel ingyenes, de regisztráció köteles.
Regisztrálni az alábbi elérhetőségek egyikén lehet:
Mobil: 06704310445
E-mail: pesterzsebet.szervezo@vgyke.com
Várunk Mindenkit szeretettel!

X. kerület (születésnapi klubnap)
2024-10-14 14:00 - 16:00 | X. kerület Kőrösi Csoma Sándor Kőbányai Kulturális Központ (1105 Budapest, Szent László Tér 7-14.)

Születésnapi klubnap Kőbányán
2024-10-14 15:00 - 17:00 | Kőrösi Csoma Sándor Kőbányai Kulturális Központ (1105. Budapest, Szent László tér 7-14)
A jelenlévők meglepetésekkel fűszerezve emlékeznek a klub elmúlt 7 évére.

Budavár Lámpás Klub – október Beszélgetés Lenkainé Vajda Viktóriával a Nemzetközi Fehér bot napról
2024-10-15 10:00 - 11:00 | https://www.facebook.com/61556165250075/videos/860518786139947
Kedves klubtagok, Tisztelt Érdeklődők!
Az októberi online klubon Lenkainé Vajda Viktóriával beszélgetünk a Fehér Bot
ünnepéről. Viki látássérültként maga is szervezett ünnepséget, nagyon jelentős
ünnepnek tartja e napot. Mesél a fehér bot eredetéről, bevezetéséről és az ünnepnap
jelentőségéről napjainkban.
Fogadjátok szeretettel !
A klub 2024. 10.15. 10 órától lesz megtekinthető a:
https://www.facebook.com/61556165250075/videos/860518786139947
facebook oldalon.
Várom észrevételeket és kéréseket a kerületi programokkal kapcsolatban.
Pataky Andrea
Közösségi civilszervező
Elérhetőségek:
Mobil: +36 304989094
E-mail:budavar.szervezo@vgyke.com

Bronzkori emlékek a Kárpát-Medencében
2024-10-15 13:00 - 15:00 | MVGYOSZ székház Budapest XIV. kerület Hermina út 47.
Straub Péter látássérült muzeológus előadássorozata folytatódik, melynek címe: Egy vészterhes korszak a Kárpát-medence korai időszakából: a bronzkor.

Fehér bot nap VIII. kerület
2024-10-15 14:00 - 16:00 | VIII. Kerület, Kesztyűgyár Közösségi Ház, Mátyás Tér 15., Budapest,, 1086

Fehér bot nap VII. kerület
2024-10-17 14:00 - 16:00 | VII. kerület, KlauDió Civil Központ (1072 Budapest, Nagydiófa utca 34.)

Fehér bot nap III. kerület
2024-10-18 10:00 - 12:00 | Békásmegyeri Közösségi Ház (1039 Budapest, Csobánka Tér 5.)

Fehér bot nap XVII. Kerület
2024-10-18 14:00 - 16:00 | XVII. Kerületi Vigyázó Sándor Művelődési Központ (1173 Budapest, Pesti út 113.)

Fehér bot nap XVIII. Kerület
2024-10-18 14:00 - 16:00 | XVIII. Kerületi Kondor Béla Közösségi Ház (1181 Budapest, Kondor Béla Sétány 8.)

A Fehér Bot Napja
2024-10-21 15:00 - 17:00 | Napraforgó Család- és Gyermekjóléti Központ (1163 Budapest, Cziráki utca 22.) I. emelet klubterem
Ismét elérkezett október, a látás hónapja; vele pedig október 15-e, a Fehér Bot Napja, melynek célja a vakok és gyengénlátók speciális élethelyzetére való figyelemfelhívás, segítve a párbeszédet a társadalom ép tagjaival. E napot világszerte megünneplik a látássérültek közösségei: számunkra a kitartás, az életigenlés és a helytállás ünnepe – hiszen pusztán annak ténye, hogy környezetünk a vizualitásra épül, nem kevés kihívást támaszt mindennapi életvezetésünk során. Ahogy megalakulásunk óta minden évben, ezúttal is kis ünnepséggel készültünk, melyre szeretettel várunk klubjaink megszokott helyszínén, a megszokott időben!
Fellépőink a „Rekvizites bohócok”: Radnóti Klára és Südi Péter – akik reneszánsz táncokat és szonátákat adnak elő furulyán, görbekürtön, szintetizátoron; Pesa Anna Mária verseit pedig Pintér Teréz olvassa fel. Műsorunkat követően szerény harapnivalóval, kötetlen beszélgetéssel várunk!

II. kerületi Lámpás Klub Fehér Bot Napi rendezvény
2024-10-22 10:00 - 11:00 | Pasaréti Közösségi Ház, Pasaréti út 102., Budapest, 1026
Meghívó
Kedves Tagtársak, Kedves Érdeklődők!
Sok szeretettel hívunk benneteket a II. kerületi Lámpás Klub
FEHÉR BOT NAPI RENDEZVÉNYére
2024.október 22-én 10 órakor a Pasaréti Közösségi Házba,
Budapest, 1026 Pasaréti út 102.
Tervezett programok :
– Megnyitó üdvözlés
– Fodor Ágnes VGYKE elnökasszony köszöntője
– Pesa Anna Mária műveiből felolvasás
– Malomsoky Ildikó zenei műsora
– Dr.Tábor István motivációs előadása
– Kemecsy Ferenc Áron zenei műsora
– Pál Bendegúz interaktív előadása
Várunk mindenkit sok szeretettel !
Pataky Andrea
II. kerület és Hegyvidék közösségi civil szervező
2.kerulet.szervezo@vgyke.com

Láthatár Bolt kitelepülés Gödöllőre
2024-10-25 10:00 - 12:00 | 2100 Gödöllő Szabadság út 23
A Láthatár Bolt kitelepül Gödöllőre

Csepeli online fehér bot nap
2024-10-25 15:00 - 16:00 | online
Egyesületünk októberi rendezvénysorozatához csatlakozva egy Radnóti Miklós verssel a fehér bot napjára emlékezünk mi is online.

Meghívó Tisztújító Közgyűlésre
2024-10-26 09:30 - 11:00 | MVGYOSZ rendezvény terem (1146 Budapest, Hermina u. 47.)
A Vakok és Gyengénlátók Közép-Magyarországi Regionális Egyesülete (VGYKE) 2024. október 26-án 9:30-tól tartja tisztújító közgyűlését, melyre szeretettel várjuk minden kedves tagtársunkat!
Helyszín:
MVGYOSZ rendezvény terem (1146 Budapest, Hermina u. 47.)
Napirend:
1. Elnöki köszöntő (Fodor Ágnes elnök)
2. Levezető elnök megválasztása
3. A VGYKE leköszönő vezetőségének beszámolója
4. Az egyesület új tisztségviselőinek megválasztása
5. Egyéb információk, hozzászólások, javaslatok
Amennyiben a taggyűlés 9:30-kor nem határozatképes, úgy azt a közgyűlés az egyesületi alapszabály IV. fejezet 1/8. pontjában leírtak szerint 30 perccel később a jelenlévő tagság létszámától függetlenül megtartja.
Tájékoztatjuk, hogy a VGYKE választási szabályzata értelmében a helyszínen további jelöltek állítására is van lehetőség.
A közgyűlésen való részvételt regisztráció előzi meg, ahol ellenőrzésre kerül a tagsági jogviszony és a 2024 évi tagdíj befizetése, ezért valamennyi tagtársunkat kérjük, hogy feltétlenül hozza magával tagsági könyvét! Felhívjuk figyelmüket, hogy a közgyűlésen megtartandó nyílt szavazáson kizárólag a regisztrációnál átvett szavazó cédulával vehetnek részt! A helyszínen az egyesület 2024. évi tagdíja nem befizethető, és új tag felvételére sincs lehetőség.
A VGYKE tisztújító közgyűlése számára a jelölő bizottság által ajánlott jelöltek listája:
Elnök:
Fodor Ágnes
Elnökségi tagok:
Balázs Gábor
Kiss János Ferenc
Loboda Márk
Mészáros Ágnes
Nyikes Fatime
Paróczai Gergely
Vass Ádám Patrik
Felügyelőbizottság:
Almádi Krisztina Éva
Bodáné Ágoston Mária Emőke
Gyarmati Enikő
A VGYKE minden tagtársat és résztvevő személyt a közgyűlés után sok szeretettel vár egy szendvicsebédre!
Budapest, 2024. szeptember 13.
Fodor Ágnes
elnök

Meghívó Online Klubnapra
2024-10-28 10:00 - 11:00 | https://www.facebook.com/KozossegLampasaiMasodikKerulet/
Kedves Tagtársak, kedves érdeklődők!
Sok szeretettel hívunk benneteket a II. kerületi Lámpás Klub október havi online klubjára
Időpont: 2024.10.28 10 óra
https://www.facebook.com/KozossegLampasaiMasodikKerulet/
Októberben a Fehér Bot nap alkalmából szervezett rendezvényünk egyik vendége, Dr. Tábor István volt, vele készült e havi onlie-klubunk. István értékes gondolatait érdemes meghallgatni látóknak és nem látóknak egyaránt, ő 17 éve vesztette el látását és azóta is aktív életet él, ahogy azt megelőzően is. Napjainkban mondhatni szószólója lett az akadálymentesítésnek és szívén viseli az emberek sorsát, bátorítva mindenkit az aktív életre. Fontosnak tartja, hogy mindenki megtalálja a számára következő kihívást és lépjen azirányba. Hallgassátok szeretettel!
Pataky Andrea

kerület és Hegyvidék közösségi civil szervező

Fehér bot nap XIII. kerület
2024-10-28 15:00 - 17:00 | XIII. kerületi Prevenciós Központ (1134 Budapest, Tüzér utca 56-58.)

Angyalföldi Lámpás Klub Fehér Bot napi rendezvénye
2024-10-28 15:00 - 17:00 | Prevenciós Központ Budapest, 1134. Tüzér u. 56-58.

Valahol Európában
2024-11-02 15:00 - 18:00 | (Pesti) Magyar Színház Budapest Hevesi Sándor tér 4. 1077
A (Pesti) Magyar Színház előadásában színházi program

Gyógy- és talpmasszázs VII. kerületi 65 év feletti lakosoknak
2024-11-04 08:00 - 15:00 | 1071 Budapest, Peterdy utca 16. VI. emelet
Egyesületünk gyógymasszőrei várják a frissülni, gyógyulni vágyó
65 év feletti VII. kerületben élőket térítésmentes
hát- vagy talpmasszázsra.
Bejelentkezés és időpontfoglalás: +36 70 7733-988

Ismerkedés a Louis Braille Támogató Szolgálattal a rákosmenti klubon
2024-11-04 14:00 - 16:30 | Rákoshegyi Közösségi Ház Kép U 7-9
Szeretnél többet megtudni a Támogató Szolgálat működéséről? Ha igen, akkor látogass el klubunkra, ahol a szolgálat új vezetője Czégény Tünde lesz a vendég!
